LidanRubinov/Halacha-QA huggingface dataset:
שאלה: שטיפת כלים בשריים וחלביים במדיח: בעניין שטיפת כלים בשריים וחלביים במדיח. הרי אם הכלים כבר אינם חמים וכל השאריות הדבוקות בהם קרות, מדוע אי אפשר להדיח אותם יחד במדיח כלים אחד? אשמח לקבל גם מקורות להבנת העניין יותר.
תשובה: המדיח עצמו בתהליך השטיפה משתמש במים חמים ולכן הדבר אסור. להרחבה ראה ילקוט יוסף חלק איסור והיתר כרך ג סימן פט אות פו. שם מובאים מקורות נוספים (בעיקר מהאגרות משה). עוד עיין בספר כשרות ושבת במטבח המודרני. הרב יאיר וסרטיל
שאלה: מזוזה במרפסת ובמסדרון: א) האם ביציאה למרפסת קטנה (1.5 על 4 מטר) צריך מזוזה, אם כן, היכן? ב) מסדרון בבית מהסלון לחדרים באורך 2.5 מטר. צריך מזוזה?
תשובה: א) שמים מזוזה במרפסת לא בשביל המרפסת (שהיא על פי רוב לא מקורה), אלא בשביל הסלון שיש אליו פתח מהמרפסת, ולכן לא משנה הגודל של המרפסת כי הסלון חייב במזוזה. ולכן יש לקבוע מזוזה בצד ימין של הדלת כשנכנסים מהמרפסת לחדר בלי ברכה. ב) כיון שאין שם דלת יש לשים שם מזוזה ללא ברכה.
שאלה: חינוך פיזי: יש לי שני ילדים, אחד בן 3 והשני בן 5, והם עושים הרבה שטויות, מתחצפים, משתוללים ובכלל מוציאים אותי מדעתי. אני רוצה לדעת, האם זה ר לתת להם פליק פעם ביום? אם צריך איפה לתת, ועד איזה גיל?
תשובה: במיקרים מיוחדים מותר לתת מכה לילד, בתנאי שלא עושים זאת בשעת כעס או מתוך עצבנות אלא כדי לסמן גבול ברור. וצריך לדעת שכמעט לכל הבעיות החינוכית יש פיתרון שאינו אלים. אפשר להציב גבולות ברורים גם ללא הכאה. ולשמור את ההכאה למצבים מיוחדים ונדירים. בדרך כלל, התנהגות כמו שתארת היא מתוך תחושה שאין בבית גבולות ברורים. ילד זכאי וגם צריך שיציבו לו גבולות להתנהגותו, לדיבורו וליחסו כלפי הסובב אותו. הצבת גבול היא גם בהסברה של הגבול. גם בעיקביות והקפדה על הגבול באופן קבוע וגם בעמידה על כך שהגבול לא יחצה. לדוגמה: במקרה של דיבור בחוצפה צריך להקפיד לא להתייחס למה שהילד אומר אלא לומר לו: "כך לא מדברים אצלנו בבית". ולחזור על כך שוב ושוב עד שיבין וידבר כיאות. לאחר כמה פעמים הילד ילמד שהוא לא מקבל את מה שהוא רוצה כשהוא מדבר בחוצפה, ושהחוצפה לא משתלמת. כמובן זה תלוי הרבה בכך שלא תכנעו ובאמת לא תתיייחסו למה שהוא אומר כל עוד הוא מדבר בחוצפה ותקפידו לומר שאצלכם לא מדברים כך. (דיבור בחוצפה חייב לגרור התייחסות ההורים, לאו דוקא התיחסות של מכה, אבל אמירה ברור שאת זה אתם לא סובלים). וכך גם לנהוג לגבי דברים אחרים הנוגעים לחינוך. ובהצלחה.
שאלה: תפילת השחר במניין ובעייפות: אני עובד לילה וחוזר לרוב לפני תפילת המנין שיש בקרבת הבית שלי. שני המנינים הם אחרי הנץ. השאלה שלי מה עדיף להתפלל בנץ יחידי או להתפלל במנין אחרי הנץ? אגב, ככול שהזמן מתקדם מהנץ אני נעשה עייף יותר. אז מה עדיף נץ יחיד או מנין יותר מאוחר?
תשובה: בבתי כנסת ספרדיים תוכל למצוא מניין מוקדם יותר. אם אין מניין מוקדם וההבדל בין התפילות משמעותי מאוד, אזי תפילה בכוונה עדיפה. שאלתך תהיה רלוונטית רק בעוד כחודשיים.
שאלה: תאונת דרכים תוך כדי עבודה: בעלי עובד בבנין-עצמאי. בני שעובד אצלו יצא בשליחותו לקניית חומרים. בדרך התנגש בני ברכב שהיה לפניו. התאונה הייתה באשמתו. מי צריך לשלם את הנזק (כמה אלפי שקלים) שנגרם לרכב, בני או בעלי?
תשובה: בנך הוא המזיק וחובת הת מוטלת עליו. הרב מיכאל יומטוביאן
שאלה: שתי תאונות דרכים בשבוע: בני עבר שתי תאונות דרכים בשבועיים האחרונים. בתאונה הראשונה נפצע קל כנוסע ברכב, בתאונה שהייתה בשבוע שאחריו נהג בעצמו והתנגש ברכב שנסע לפניו. ב" לא היו נפגעים בנפש אלא רק נזק כספי גדול. בני שואל מה עליו לעשות?
תשובה: הדבר החשוב ביותר הוא לקבל על עצמו להזהר מאד בנהיגה ולנהוג באופן הנכון ולהדר בזה.לתת צדקה במדה גדולה כי צדקה קורעת גזר דינו של אדם. לתת לישיבות בעבור התלמידים שאינם יכולים לשלם.
שאלה: חלב שהשפריץ על סיר בשרי: חלב רותח השפריץ על סיר בשרי נקי וריק שהיה בו מאכל פרווה 24 שעות לפני ששטפו אותו, ועל קערת פיירקס שהיו על השיש. מצאנו שלוש טיפות גדולות בדפנות הסיר מבחוץ ואחת על המכסה. בתוך הסיר היו רק כמה טיפות מים. האם הסיר והקערה נטרפו, מה ניתן לעשות?
תשובה: יש להגעיל את הסיר והמכסה. לגבי קערת הפיירקס למנהג הספרדים די לשוטפה היטב, ולמנהג האשכנזים יש להגעילה (אם ידוע שגם עליה ניתז החלב). הרב יאיר וסרטיל
שאלה: ענידת שעון דיגיטלי בשבת: יש לי שעון דיגיטלי רגיל. לפעמים, בלי שום כוונה שלי, נלחץ אחד הכפתורים בשעון (ע"י חיכוך במשהו וכד ). הדבר לא הכרחי אך שכיח שזה יקרה פעם ביום. האם מותר לענוד את השעון בשבת?
תשובה: כן, היות ואינך מתכוון זה נקרא מתעסק. זה נעשה מאליו ולא נחשב שאתה עשית בכלל אפילו לא בשוגג. כמו שאדם נשען על הקיר ולא ידע שיש שם מתג והדליק אותו שלא נחשב שחילל שבת.
שאלה: זמן פרשת השבוע: רציתי לדעת, האם פרשת השבוע פותחת שבוע או סוגרת את השבוע שהיה?
תשובה: כשאומרים פרשת השבוע מתכוונים לפרשה של השבת שתהיה בסוף אותו שבוע. בברכת התורה, WWW.Yeshiva.org.il
שאלה: שעון מנישואים קודמים: אני גרוש מזה שנה וחצי. במסיבת "החינה" שלי (עם גרושתי) הוריה קנו לי שעון מתנה. האם ישנה איזה בעיה להמשיך ולענוד את השעון לאחר הגירושין, כלומר, זה יכול לגרום לעיכוב או כל בעיה אחרת?
תשובה: לא ידוע שדבר כזה גורם עיכובים. הרב מיכאל יומטוביאן
שאלה: האשה כמפתח למדרגת הבית כולו: האם ניתן ללמוד מסיפור חטא עץ הדעת על מרכזיותה של האשה במעמדו הרוחני של הבית? הרי כדי לשכנע את האשה לאכול מפרי העץ, היה צריך הנחש לפתותה ולשכנעה, והתורה מפרטת סיפור זה, אך מכאן ולחטא האדם הדרך קצרה מאוד, "ותתן גם לאשה עמה ויאכל". בלי שכנועים, בלי ויכוחים.נראה כי מרגע שהאשה נפלה, קל היה מאוד להפיל את הבעל.
תשובה: דרשה יפה. אולם יתכן שהיו סיבות מיוחדות אצל האדם שנכשל בקלות. יתכן שהפחד של האדם שהאישה תיפרד ממנו הוא זה שהביא את האדם להיות יחד עם חוה בחטא. אדם אמר לעצמו עדיף לי להיות מחוץ לגן עדן עם האישה ולא להיות בתוך גן עדן לבד.
שאלה: ארנק מעור: האם יש איסור לקנות ארנק מעור (אמיתי) מבחינת צער בעלי חיים או מכל בחינה אחרת, ולמה?
תשובה: אין איסור לקנות חפץ מעור של בעלי חיים. יש טיבעוניים שנמנעים מלהשתמש בבעלי חיים חיים לצרכם אך בהלכה אין לזה מקור. מצוה לאכול בשר בחגים וזכות לבעלי חיים להיות משמשים את האדם. לעתיד לבוא יתעלה העולם, אז אולי יהיה מקום ליחס אחר לבעלי חיים. אך אין להקדים את המאוחר והיום מוטב להתרכז בכבוד האדם בתיקון המדות בין אדם לחברו. ובעבודת ד' בשלמות. להמשך הדיון בנושא.
שאלה: בלון בשבת: האם מותר לנפח בלון בשבת? אם כן, האם מותר לקשור אותו?
תשובה: אין לנפח בלונים בשבת, ואסור בשום אופן לקשור אותם. נוסיף כי אסור לפוצץ בלון בשבת, וכי בלון מפוצץ הוא מוקצה.
שאלה: חופשה יזומה מלימוד תורה: האם מותר למחנך כיתה בבית הספר היסודי ליטול לעצמו חופשה יזומה (לא מתוך החופשות הקבועות) ע"מ להתאוורר, האם זה בבחינת ביטולה היא קיומה או שצריך לחרוק שיניים ולהמשיך עד לחופשה הבאה? (מצד העבודה יש אפשרות לממש חופשה שכזאת). כמו כן, האם מותר לקחת ימי מחלה מהסך השנתי למרות שאינני חולה, כי אם לא מנצלים את ימי המחלה אז מפסידים אותם ולא מקבלים עליהם תמורה?
תשובה: אם החופשה אמורה לשפר את העבודה, ווזה יהיה בסופו של דבר לטובת התלמידים, על זה נאמר: פעמים שביטולה הוא קיומה. אסור לאדם בריא לקחת ימי מחלה. בעניני כספים צריך להדר ולא להכנס לספק איסור כל שהוא. מה שהוקצב לאדם הוא יקבל בכל מקרה.
שאלה: יש איסור כניסה לנשים לבית עלמין: שמעתי בהרצאה של רבנית מכובדת, כי לנשים בירושלים מעדות המזרח יש מנהג לא ללכת כלל לבית העלמין. הרבנית אף סיפרה כי לא הלכה גם להלווית הבן שלה, שלא נדע, רחוק מאיתנו. האם יש המלצה או הלכה עדות המזרח, (הרב עובדיה יוסף) אשר ממליצה לנשים לא להיכנס ללכת לבית העלמין? שמעתי שזה לא טוב לרחם, שבבית העלמין יש מזיקים רבים שנדבקים וכו. מה ההמלצה ומה ההלכה של עדות המזרח, לגבי כניסת נשים לבית עלמין?
תשובה: נכון שמעת, טוב מאוד שנשים לא יכנסו כלל לבית הקברות.
שאלה: ברכת שהכל אחרי סוכריה: האם אני אוכל סוכריה מברך שהכל והכל ואז אחרי שתי שניות אני רוצה לאכול משהו בשהכל אני צריך לברך עוד פעם? (אם כן עד כמה זמן שאם עובד אני יכול לא לברך.?)
תשובה: אכילת הסוכריה מסתיימת כשמסתיימת הסוכריה. כך שניתן לאכול משהו שברכתו 'שהכל' מיד לאחר הסוכריה, כמובן בתנאי שאינו פטור מברכה מצד שלא היה במקום וכו'.
שאלה: הדרך הדתית לאומית: ההיגיון הפשוט אומר לי שהציבור הדתי לאומי יעלם עם הזמן, מכיוון שהוא אמצע כזה, וכל דבר שהוא אמצע הוא נעלם כי אנחנו רוקדים על שתי במות ומה שיקרה זה שכולם או יפלו לצד החרדי, או יפלו לצד החילוני. והינה זה מה שקורה. ודבר נוסף, ניראה לי שאנחנו פראיירים של המדינה, משרתים בצבא, נהרגים, החרדים מזלזלים בנו החילונים מגרשים אותנו. ואנחנו ממשיכים. אשמח לתשובה מעמיקה, כי אני מאוד מבולבלת.
תשובה: דווקא לי נראה שההגיון הפשוט אומר שעם הזמן גם החרדים וגם החלוניים יצטרפו לציבור הדתי הלאומי ויאמצו את דרכו, שהיא הדרך השלמה של האמונה, שהיא שאיפה לשלמות התורה ולשלמות הארץ ולשלמות העם. אנחנו לא פראיירים של המדינה. המדינה לא של החילונים אלא שלנו ולכן אנו שומרים עליה. החילונים וגם החרדים פוגעים בנו אבל זה מתוך נסיון לעצור את המהלך השלם שאנו מובילים. אבל הקב"ה איתנו ואנחנו כל הזמן מתקדמים אל המטרה.
שאלה: בחירות למזכירות היישוב: אני חבר בישוב קטן ומתפתח,אשר ביצענו בו בחירות למזכירות הישוב (המזכירות אחראית על הוצאה לפועל של מגוון הפעילויות שלנו -הן הפנים ישוביות והן כלפי חוץ (כגון פעילויות חסד והפצת תורה) וכן אחראית על התקציב -אשר כולל בתוכו מתן משכורות). כלומר,למזכירות יש אחריות רבה על הנעשה בישוב. בבחירות שנעשו אני שכנעתי מס חברים שהיו מועמדים לתפקיד חבר מזכירות להסיר את מועמדותם על מנת שמועמדותם זו לא תפגע בסיכויי להיבחר (כיוון שידעתי שיש סיכוי טוב שיבחרו בהם והיות ולי יש מס מתנגדים - הרי שאם הם ירוצו - זה יפגע בסיכויים שלי). האם במעשה זה ישנה בעיה מוסרית או הלכתית שכן לכאורה אני מנעתי מחברי היישוב לבחור באנשים אשר אולי חברי היישוב היו מעוניינים שיהיו בעלי התפקיד הנ"ל.
תשובה: אם אתה חושב שהם לא מתאימים לתפקיד, אז עשית לטובת הציבור. אבל אם הם מתאימים לתפקיד ואתה רק מעדיף להיות בתפקיד, אז זה לא חלק ובפעם הבאה לא לעשות כן.
שאלה: הבישנות המתאימה לעם ישראל: נאמר על ישראל שהם בישנים רחמנים וגומלי חסדים. על איזו בושה מדובר?! אני לדוגמא לא מדבר הרבה ויחסית שקט וזה מתוך בישנות, האם זו בישנות ראויה? ואם לא, מה לעשות?
תשובה: יש ביישנות חיובית, שאדם מתבייש לעשות דברים רעים ואסורים, ויש ביישנות שלילית, שעליה נאמר לא הבישן למד. כלומר, צריך לא להתבייש לעשות דברים חיוביים, מעשים טובים ומצוות, וכן להתבייש לעשות עבירות. להיות צנוע ושקט זו מעלה אך אם השקט נובע מחוסר בטחון זה חסרון. ואם הוא נובע מאופי של צניעות, שלא זקוק להתבלט, זו מעלה.
שאלה: תפילת ערבית מוקדמת במוצ"ש: אבא שלי מתפלל במוצאי שבת בבית כנסת שבו תפילת ערבית מתחילה 10 דקות לפני צאת השבת (כאשר ויהי נועם אומרים כשתי דקות לפני צאת שבת). לא נוח לי להתפלל במניין הזה אבל אני הולך לשם בכדי לכבד את אבי, מה לעשות במקרה כזה?
תשובה: אם לא נוח לך אתה לא חייב להתפלל שם. זה לא צריך לשנות לאביך איפה אתה מתפלל וזה החיים שלך ולכן זה לא בגדר כיבוד הורים.
שאלה: ברוך שפטרני עבור בתי שהגיעה למצוות: בתי מגיעה בקרוב ליום הולדת הי"ב שלה. האם עליי לברך "ברוך שפטרני.", אם כן, באיזה פורום? אצל הבנים בירכתי בשם ומלכות-האם גם אצלה? אשמח לא רק לתשובה של כן לא אלא גם מקורות.
תשובה: גם אצל בנים הרוב נוהג לברך ללא שם ומלכות. אצל בתך תברך ללא שם ומלכות בזמן המסיבה.
שאלה: תפילת הדרך, דיבור בשירותים ועוד: 1.ידוע שביהדות היום מתחיל מהערב אז למה אם אמרתי תפילת הדרך בבוקר וחזרתי בערב לא צריך לחזור ולברך? 2.מה הטעם של האיסור בהכנה מקודש לחול ועד כמה זה איסור חמור? 3.שמעתי שיש הלכה שאסור לחשוב בשירותים מחשבות של קדושה. אז זה קצת בעיה כי אמורים כל היום להשתדל לחשוב מחשבות קדושות ולהרהר בתורה ואמונה וכו אז זה קצת מקום לנפילה אם יש הרגל כל היום לחשוב על דברים שבקדושה ופתאום אין על מה לחשוב חוץ מעל דברים שלא כ"כ קדושים או מאוד סתמיים.אז מה עושים? וחוץ מזה- זה נכון שאסור לדבר עברית בשירותים כי זה שפת הקודש? ואם כן מה לעשות אם משהו קורה לי או דופק בדלת?
תשובה: 1. העניין הקובע לעניין תפילת הדרך זה לא היום אלא רציפות הנסיעות בלי לישון שינת קבע ביניהם שאז זה כבר נחשב לנסיעה ביום אחר לגמרי. 2. הטעם הוא כי הנביא אומר "ממצוא חפציך ודבר דבר" ודרש חכמים "שלא יהיה דיבורך בשבת כדיבורך בחול". האיסור הוא איסור ללא קשר לטעמו. אם כי אפשר להבין כי טעם האיסור הוא בגלל כבוד השבת, שלא מדברים בשבת דברים שאינם שייכים לבשבת, קרי דברי שאסורים בעשייה בשבת. יש להדגיש כי מעיקר הדין מה שאסור לדבר זה מעשים שאסור לעשותם בשבת, לעומת זאת דבר שמותר לעשותו בשבת, אלא שרק מתוכנן להיעשות לאחר השבת, אין איסור לדבר עליו בשבת. 3. כמו כל ניסיון. הגמרא מתארת את אחד משבחיו של רבי יוחנן שלא חשב מחשבות של קוד במבואות מטונפים, ששם אסור להרהר בדברי תורה. אני מכיר הרבה אנשים שבמקומות כאלו לא חושבים מחשבות של קודש. אלא שמדרגתו של רבי יוחנן היית הכפי שאומרת הגמרא שלא הלך ד' אמות בלא תורה, כלומר מחשבותיו תמיד היו בקודש, ואף על פי כן בשירותים שלט במחשבותיו. כמו כל נסיון גם בזה יש צורך בעבודה אישית, ואדרבה לפעמים היצר הרע מביא את מחשבות הקוד דוקא במקומות לא ראויים. צריך להתאמץ כמה שיכולים, ולזכור ש"אונס רחמנא פטריה". לדעת המקובלים דיבור בשירותים הוא דבר מאוד לא טוב, לכן אם מישהו דופק וכד' יש להשמיע קול בלי להוציא מילים.
שאלה: הפרעה בתפילה ולאכול במסעדה חשוכה: 1. בביכ"ס ביפו מגיעה אישה, ככל הנראה חולת נפש. היא אתיופית ובמהלך התפילה היא מדברת בקול באמהרית והיא צועקת לכיוון הגברים. זה מאוד מפריע גם בתפילה וגם בקריאת התורה. אין דרך לדבר איתה, היא לא מבינה כלום. אנחנו רק מנסים להושיב אותה ולהשתיק אותה. כל החגים היא באה והפריעה. הגבאי כועס עליה וכל מה שאומרים לה זה לחינם. גם הנשים האתיופיות האחרות לא רוצות להסביר לה שתהיה בשקט, וגם שניסו המצב עדיין ממשיך. כיצד צריך לנהוג? מה לעשות איתה, להוציא אותה בכוח מביהכ"ס?, לא נראה לי נכון לעשות זאת, אך היא מפריעה לכולם ורק כל הזמן אומרים לה שששש. 2. שאלה אחרת, יש עניין בהלכה שאסור לאכול בחושך? כך שמעתי. יש מסעדה ביפו כשרה חלבי, ושם כל העניין זה להעביר את תחושת העיוורון, המסעדה בנויה שבפנים הכל חשוך, בוחרים את האוכל לפני שנכנסים כך יודעים מה אוכלים, אך בפנים הכל חשוך, להעביר לאנשים את עניין הראייה והעיוורון בעולם של חושך, האם יש בעיה הלכתית בעניין זה?
תשובה: אם האשה מפריעה כל כך, מותר להוציא אותה מבית הכנסת ולמנוע ממנה להפריע. חכמינו אמרו מי שאוכל בחושך לא שבע "כי טוב מראה עיניים". ולכן ישראל התלוננו על המן כי לא היה לא מראה של אוכל. אך אין מניעה ואין איסור לאכול בחושך. אף שאיני יודע מה הטעם באכילה בחושך. אבל זו לא השאלה היחידה על מסעדות משונות.
שאלה: נשואה לגוי בחו"ל שיחת אינטרנט: הנני יהודי שומר שבת, בת דודתי הינה יהודיה שאינה שומרת שבת אשר נשואה לגוי בארה"ב, ברצוננו להיות בקשר דרך שיחות ווידיאו אינטרנטיות כאשר בארץ מוצ"ש ובארה"ב עדיין שבת (אין לנו ברירה אחרת) שאלתי הינה: האם מותר לי להתקשר בשיחת ווידיאו אינטרנטית שאינה דורשת החזקת שפורפרת או נגיע במוקצה (טלפון) ע"י בת דודתי היהודיה מפני שידוע שבעלה שהינו גוי הוא זה שיענה לשיחה וכל אשר עליהם לעשות הוא להיות אל מול המחשב בכדי שנוכל לקיים שיחה?
תשובה: כיון שהיהודיה אינה עושה כלום בשבת, לכן נראה לי שמותר.
שאלה: אמירת קדיש על שני ההורים לאחר 11 חודש: אבי נפטר בי"א כסלו תשס"ט ואימי נפטרה בכ"א כסלו תשס"ט. מהי ההלכה לעיניין סיום אמירת הקדיש לאחר 11 חודש?
תשובה: צריך להמשיך להגיד קדיש בשביל האמא.
שאלה: דינים שונים: 1. האם מותר לילדים לשחק בפלסלטינה בשבת?מאיזו סיבה? 1.ראיתי שהרב מלמד התיר להישתמש במגבונים לחים בשבת, לפי מה שהבנתי הרב לא חושש לסחיטה אם כך האם מותר לי בשבת להעביר סמרטוט ריצפה לח על הריצפה? 3. האם מותר לי לענות "אמן" על ברכות ק"ש של הש"צ כאשר אני גם אבל הוא כבר סיים? 4. האם מותר לי לענות לקדיש לפני התפילה של הש"צ כאשר אני באמצע הברכות לאחר ק"ש?
תשובה: 1. לא, יש בזה מספר בעיות - לישה, ממרח, בונה. 2. המתירים להשתמש במגבונים זה משתי סיבות - זה לא ארוג כבגד וכן בגלל שזה לא רטוב כל כך שאפשר לסחוט את זה. שניהם לא קיימים בסמרטוט רצפה, אותו אסור בשום אופן להרטיב וננקות איתו. 3. לא 4. כן
שאלה: לחתוך פתיליות של ציצית: האם מותר לחתוך את הפתיליות לאותו אורך או רק במצב שהשמשים ארוכים וזה מפריע?
תשובה: אדרבה טוב לחתוך על מנת שיהיה נאה. לכתחילה טוב לחתוך את כל הפתילות כך שאורכן יהיו פי שניים מהאורך של החלק עם הכריכות והקשירות.
שאלה: כניסת כהנים למערת המכפלה: שמעתי שניתן היתר לכהנים להכנס למערת המכפלה. האם זה נכון ומה התחדש?
תשובה: למעשה זה נכון ואי אפשר לפרט את כל הפרטים.
שאלה: אכילת חומוס אצל ערבים (מצד כשרות): האם מותר לאכול חומוס אצל ערבים? מדובר בחומוס נטו כמו שהם יודעים להכין. כמובן, שהשאלה היא גם מצד כשרות וגם מצד בישולי עכו"ם, אם יש.
תשובה: וברכת ד' א. בימינו חומוס מאכל חשוב עולה על שלחן מלכים ולכן יש בו איסור בישולי עכו"ם. ב. יש צורך לבדוק גרגירים קודם הבישול שמא יש בהם חרקים. ג. גם הנטו שלהם הוא ברוטו ויש הרבה תוספות שצריך לדעת מה עניינם. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: דמי נסיעה כפולים : אני כרגע בשירות לאומי ואני מקבלת כרטיס נסיעות חינם. האם מותר לי לדרוש דמי נסיעות גם ממקום העבודה שאני עובדת בו, שאין לו קשר עם השירות הלאומי, ולכאורה כספי נסיעות מגיעים לי על פי חוק. אבל למעשה איני משלמת בד"כ על הנסיעות (אלא לפעמים שקלים בודדים עבור נסיעות עירוניות)?
תשובה: בעניני דיני עבודה (שכירות פועלים )מסגרת החיוב של המעסיק כלפי העובד (פועל ) הינה על פי מנהג המדינה הנהוג והמקובל בכל מקום. (ע"פ הגמרא במסכת בבא מציעא דף פ"ג, שאומרת:מקום שנהגו לזון יזון, לספק במתיקה יספק, הכל כמנהג המדינה! ) והדבר הרי הוא כמותנה בין העובד למעביד ואין צורך לפרשו במיוחד. אם כן עלינו לבחון מה המנהג בנושא זה של ת הוצאות נסיעה. לאור בדיקה ועיון בדבר נראה שת זה נובע מתוך הרצון שלא יהיה לעובד הפסדים מכח שבא לעבודתו, ואין זה מוגדר כמרכיב השכר של העובד. הדבר יוצר מס' דינים שנובעים מכח מבט זה: בזמן העדרות העובד אין הוא זכאי להחזרי נסיעות שהרי לא נסע בפועל. וכן ת הפנסיה אינו כולל בתוכו את סכום החזרי הוצאות הנסיעה וכו' אשר על כן מכיון שאין לך הוצאות עלות נסיעה בכדי להגיע למקום העבודה נראה שלא מגיע לך ת זה בדומה לכך שהיית גרה בקרבת מקום למקום העבודה.
שאלה: היחס לניסים ביהדות: מה היחס של היהדות לניסים? למשל, תחית המת שעשו אליהו ואלישע הנביאים, האם זה היה תחית המת או התעלפות או שינה ליטרגית של הנערים ואין חריגה מכוחות הטבע. או המתים שהחיה יחזקאל, שאמרו שירה ומתו, האם זה היה או משל? האמונה באפשרות קיום הנס ביהדות היא הכרחית? והניסים ביציאת מיצרים, האם חייבים לקבל אותם כפשוטו - למשל הפיכת מטה לנחש?
תשובה: יש דעת מיעוט בראשונים שסברו להסביר את הניסים בדרך שמכניסה גם את הניסים למסגרת הגיונית ולמסגרת חוקי הטבע. אולם לרוב הראשונים הנס הוא נס והוא מבטל את הנהגת הטבע. הנס זו עוד דרך השגחה של הקב"ה על העולם. הנהגה זו אינה כבולה לחוקי הטבע. הרמב"ם ביסוד האמונה של תחיית המתים כתב שמכאן לומדים יסוד אמונה שחייבים להאמין ביכולת האלוקית לחולל ניסים גם שלא כדרך הטבע כלל. באופן פרטני לגבי ניסים מוגדרים, לפעמים יש שמבארים את הנסים בדרך שמקטין את הנס.
שאלה: ארנק מעור - המשך: קודם כל, לכבוד הרב על התשובה המהירה והמחכימה! בהמשך לשאלתי פה בעניין ארנק מעור, שהרב אמר שמותר להשתמש. האם זה אומר שאין בעיה להשתמש גם בשמפו שנוסה על בע"ח, כאשר יודעים שבעצם עושים עליהם ניסויים בצורה מזעזעת? לכאורה, יש תחליפים שלא נוסו על בע"ח, זה לא עדיף? כנ"ל לגבי ארנק או בגד? אם זה לא טירחה, אפשר אולי לקבל מקורות בבקשה? שוב, על התשובה. זה מאוד עוזר.
תשובה: כבר אמרתי שבעלי חיים תפקידם לשמש את בני אדם, וזה זכות להם, את אותם שהם עובדים את ד'. כדברי המשנה בסוף מסכת קדושין. לפיכך אם אתה בן תורה מותר לך להשתמש בבעלי חיים לצרכך. לגבי ניסויים בבעלי חיים, גם זה מותר אף אמנם שצריך להשתדל להמנע מלצער אותם ככל האפשר. אך מותר אם אין דרך אחרת. את הרגישות שלא לצער את הבריות צריך לכוון בראש וראשונה לבני אדם כמובן שגם צער שאר בעלי חיים אסור אך לצער בני אדם אסור בכפל כפליים. ההשואה בין בני אדם לבעלי חיים יש בה עיוות מוסרי ומביאה להפיכת היוצרות.
שאלה: הנחת עוף לא מבושל מערב שבת : האם מותר להניח עוף לא מבושל בתוך סיר מערב שבת על גבי הפלאטה בכדי שיתבשל לשבת בבוקר? רציתי לציין, שהעוף לא בושל בכלל.
תשובה: מותר, בתנאי שאין אפשרות בפלטה זו לשנות את מידת החום. הרב יאיר וסרטיל
שאלה: בציעת חלה בשבת ע"י אישה: האם ראוי שבשולחן שבת, בנוכחות הבעל והמשפחה, שאחרי הקידוש האשה תברך על החלות, תבצע ותחלק את החלה למסובים? ראיתי את התופעה הזאת בכמה בתים בקהילה ה"מודרן אורתודוקס" בארה"ב וזה לא מצא חן בעיני. מה דעת כבוד הרבנים בנושא? במיוחד כאשר בארצות הברית יש את החשיפה לקהילה הקונסרבטיבית.
תשובה: יש הבדל בין המונח העברי "דתי מודרני" למונח האנגלי "מודרן אורטודוקס". בעברית הדתיות קודמת באנגלית המודרניות קודמת. דתי מודרני מיישם את התורה בכל תחומי החיים הדינאמיים. התורה היא המטרה הדינאמיקה היא האמצעי ליישום התורה. מודרן אורטודוקס עלול להפוך את סולם הערכים. התמורות בחיים המודרניים עלולים להכתיב לו את הערכים התורניים ולא להפך. ובמקרה שלנו אומנם אין איסור להפוך את הסדר. השאלה היא מה המניע? האם שיקולים ערכיים תורניים או שיקולים חברתיים אופנתיים?
שאלה: אי שמירת כשרות בבית: האם אדם שלא שומר כשרות ואוכל בביתי מחטיא את בני הבית. למשל, אם הוא אוכל בשר ומיד אח"כ שותה קפה עם חלב, מה דין הכלים החלביים?
תשובה: אם הוא אינו שומר על כשרות העברה היא עליו בלבד ולא על בני המשפחה. אם הוא שותה את הקפה לאחר הבשר הרי שהכלי עצמו לא נגע בבשר חם ולא נאסר. הבעיה היא אם הוא מבשל בשר או שם בשר חם בכלים חלביים או להפך. וכן אם הוא מכניס מוצרים לא כשרים לבית.
שאלה: לענות לטלפון לפני "מודה אני": 1. אם מתקשרים אליי בזמן שאני ישנה, ואני מיד עונה לטלפון בלי להגיד "מודה אני", מה עלי לעשות? להגיד מודה אני מיד אחרי הטלפון או לא לענות ולהגיד מודה אני? 2. בנוסף, האם את ברכות השחר יש לומר בעת מעשים (עמידה, קשירת נעליים, מעשים שמתאימים לתוכן ולאופי הברכה) או שאני יכולה לומר אותן ברצף בישיבה או בעמידה?
תשובה: 1. לא לענות. "מודה אני" לוקח כמה שניות, ואפשר לחכות. 2. אנחנו נוהגים לסדר את כל הברכות ברצף אחרי שמסתדרים בבוקר.
שאלה: ברכת כהנים או תפילה באריכות: אני כהן ואני משתדל להתפלל שמונה עשרה לאט עם כוונה ויוצא שאני אף פעם לא מספיק לעלות לברכת כהנים. מה עליי לעשות?
תשובה: תחפש מנין שמתפלל יותר לאט כדי שתוכל לברך ברכת כהנים.
שאלה: דיני אבלות על סבא של בעלי: ברצוני לשאול שאלה בנושא דיני אבלות. סבא של בעלי מצד אימו נפטר בחג הסוכות והשבעה התחילה במוצ"ש האחרון. האם אני יכולה ללכת לחתונה של חברה קרובה ביום חמישי הקרוב (זה יוצא ביום של השבעה), אני מתכוונת ללכת בלי בעלי? כלומר, האם זה ר מבחינת דיני אבלות?
תשובה: על בעלך לא חלים דיני אבלות וכל שכן לא עליך. את יכולה ללכת לחתונה.
שאלה: יום אזכרה ראשון : רציתי לשאול לגבי יום אזכרה ראשון. אימי עליה ה נפטרה בד בטבת לפני שנה. מתי חל יום הזכרון, האם בד בכסלו לאחר 11 חודש? אם כן, זה נופל בשבת. האם לערוך אזכרה ביום שישי?
תשובה: עיקר האזכרה היא לאחר שנה אולם יש מהספרדים הנוהגים לערוך אזכרה לאחר 11 חודש. אם זה נופל בשבת ניתן לאחר את האזכרה ליום ראשון או להקדימה.
שאלה: לשים פקק בכיור עשיית כלי בשבת: האם מותר לשים פקק בכיור בשבת כדי להקל על שטיפת הכלים (נגיד אחרי ארוחת ערב בשבת - וצריכים את הכלים לסעודה הבאה - של יום השבת) להשאיר את הכלים במים חמים (לב"א ספרדי ע"מ שאין לו בעיה של מים חמים שבאים מדוד שמש)? האם זה לא נכנס לבעיה של עשיית כלי בשבת, ואם לא, למה? מה ההגדרה של עשיית כלי בשבת?
תשובה: מותר, משום שזוהי דרך השתמשות ולא עשיית כלי, כמו שמותר לפתוח ולסגור דלת של הבית ואינו נחשב סותר ובונה. הרב יאיר וסרטיל
שאלה: ביעור מיץ רימונים של שביעית שהוקפא: שנה שעברה עשינו מיץ מרימונים שקדושים בקדושת שביעית והקפאנו אותם ושכחנו לעשות להם ביעור ונשארה כמות מועטת יחסית (כמה ליטרים). ראינו בקטיף שביעית (פס"ו), שדוקא בכמות שיותר משלוש סעודות לכל אחד מבני הבית חייבת בביעור, והשאלה היא כיצד להגדיר שלוש סעודות. האם כל מין ומין בפני עצמו ובמיץ הנ"ל מספיק כמות מועטת על מנת לאסור, שהרי מהמיץ אי אפשר לשתות הרבה, או שיש בכל מיני השתיה כמות ידועה מראש, כגון: ליטר לכל אחד מבני הבית ולכן המיץ יהא מותר? ועוד, האם צריך לחלק את המיץ בפועל לבני המשפחה או שמא גם השארה במקפיא נחשבת לחלוקה?
תשובה: וברכת ד' נראה שכמה ליטרים נחשב יותר ממזון ג' סעודות, שהיא אכילה קצרה, אבל כאן זו כמות גדולה של ליטרים. אמנם בשמן התירו יותר, אבל במיץ רימונים נראה שאין להקל, על כן נראה שיש להסתמך על הדעות שאפשר לעשות כעת ביעור בפני ג' ולהפקיר ואפשר לחזור ולזכות (אם לא זכה בהם אדם אחר) ולהשתמש במיץ לאחר מכן בקדושת שביעית. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הנחת תפילין שונות משלי : כמה פעמים, כשלא היו לי תפילין, השאלתי מאנשים אחרים בעלי מנהגים שונים ולא הצלחתי להניחם. אם אני שמאלי, אשכנזי ומסובב החוצה, מה הכי טוב בשבילי לקחת כשאין תפילין כשלי בנמצא?
תשובה: החוצה או כלפי פנים זה לא משנה, ואפשר לבקש מחבר לקשור לך איך שמתאים בתפילין אלו. בכל אופן, אפשר לכרוך סיבוב אחד על הבית להיפוך הכיוון. לגבי שאתה שמאלי, זו בעיה. תשתדל להיות תמיד עם התפילין שלך או למצוא שמאלי אחר.
שאלה: תספורת גבות עניים לגבר: ברצוני לדעת את דעת האמת, הטהורה והקדושה של הרב בנוגע לתספורת הגבות אצל האיש. כוונתי לא על עיצוב גבות נתינת צורה וכדומה אלא להוריד מן האורך או העובי של הגבות אצל אדם בעל גבות עבות שמפריעות לו, בין הפרעה פיזית ובין הפרעה אסטטית. שה יתברך יאריך ימיך בטוב ובנעימים ונזכה כולנו לגאולה שלמה א כ י רצון.
תשובה: לשם נוי יש להמנע מזה, אך אם אתה כבר מתבייש או סובל מזה מכיעור מותר.
שאלה: הנחת תפילין לאשכנזי: אני ממוצא אשכנזי, מניח תפילין ב"ה כל יום. אמנם צורת הנחת התפילין היא כדרך הנחת תפילין מעדות ספרד וזאת מאחר שבביתי לא היה נהוג להניח תפילין ומי שלימד אותי את הנחת התפילין הוא אדם ממוצא ספרדי. האם הנחת תפילין בצורה זו תקינה לגבי? (יש חילוקי דעות בנושא)
תשובה: אין הלכה מפורשת באשר לצורת הכריכה של הרצועות. הכל כשר.
שאלה: ברכה על נטילת ידיים לפני הנטילה: שמעתי לא מזמן חידוש, בשבילי לפחות, ששינו את התקנה על ברכת נטילת ידיים על הפת שהברכה תיהיה אחרי הנטילה כדי שאנשים שידיהם מטונפות בטיט לא יברכו שידיהם מלוכלכים. האם מותר לחזור להלכה של הרמב"ם "מברך ועובר לעשייתה" ולפני כן לנקות את הידיים? ואם כן, האם צריך לעשות התרת נדרים?
תשובה: מי שנוהג לגמרי כמו הרמב"ם יכול, אבל לפי המחבר והרמ"א הברכה לפני ניגוב הידים נחשבת כעובר לעשייתן.
שאלה: נגיעות בקשיו: נקודות שחורות חומות על אגוז קשיו, האם יש לחשוד? כיצד אפשר לדעת האם מדובר בכנימות ביצים או לחילופין חלק מן הפרי?
תשובה: וברכת ד' ביצים הם יורדים בשפשוף קל. כנימה (בדרך כלל אין) יודות בשפשוף של הנקודה. אם זה חלק מהפרי ישאר על האגוז. בברכת התורה והארץ יהודה הלוי עמיחי מכון התורה והארץ כפר דרום אשקלון